**DARUVARSKE TOPLICE**

**SPECIJALNA BOLNICA ZA MEDICINSKU REHABILITACIJU**

**DARUVAR**

**JULIJEV PARK 1**

**Ravnatelj**

KLASA:406-09/22-10
URBROJ:510-06-22-447/2-10

Daruvar, 23. studeni 2022. godine

Temeljem Odluke Upravnog vijeća DARUVARSKE TOPLICE Specijalna bolnica za medicinsku rehabilitaciju, broj: UV 62-2/2022 od 28. listopada 2022. godine, DARUVARSKE TOPLICE Specijalna bolnica za medicinsku rehabilitaciju, objavljuju

**JAVNO NADMETANJE ZA PRODAJU RASHODOVANE IMOVINE**

**1.PREDMET PRODAJE**

Osnovno sredstvo:

Vozilo (lako dostavno vozilo) ŠKODA FORMAN 135 LX PLUS

Boja: crvena

Broj šasije: TMBCEA600S5057676

Zapremina: 1289 ccm

Snaga: 43 kw

Godina proizvodnje: 1994, u prometu od 20.02.1995. godine

Reg. oznaka: vozilo je odjavljeno

Početna cijena: 1.000,00 kuna (tisuću kuna)

**2. PREGLED PREDMETA PRODAJE**

Vozilo se može pogledati uz prethodnu najavu na lokaciji:

* AUTO KOTRBA d.o.o., 43500 Daruvar, Domobranska 1

**3. PRAVO SUDJELOVANJA I MJERILA ZA OCJENU I UPOREDBU PONUDA**

Na javnom nadmetanju mogu sudjelovati sve pravne i fizičke osobe.

Vozilo se prodaje po načelu “viđeno-kupljeno“ čime su isključeni svi naknadni prigovori.

Sudionici nadmetanja obvezni su uplatiti jamstvo/jamčevinu za ponudu u iznosu od 10% početne cijene vozila.

U nadmetanju mogu sudjelovati samo ponuditelji koji su uplatili jamčevinu.

Najboljem ponuditelju jamčevina se uračunava u kupoprodajnu cijenu, a ostalim ponuditeljima se vraća bez kamata, najkasnije u roku od 8 dana od odabira najboljeg ponuditelja.

Rok za uplatu kupoprodajne cijene je 8 (osam) dana od dana objave odluke o odabiru najpovoljnijeg ponuditelja.

Ponuditelj koji odustane od ponude kao odabrani ponuditelj ili koji u ugovorenom roku ne uplati kupoprodajnu cijenu, gubi pravo na povrat jamčevine.

**Jamčevina i iznos kupoprodajne cijene uplaćuje se u korist žiro računa, IBAN:HR2323400091100098446 koji se vodi kod Privredne banke Zagreb d.d.**

**4. PONUDA MORA SADRŽAVATI**

- Naziv i sjedište pravne osobe (preslik izvatka iz sudskog registra, obrtnica) i OIB, broj kontakt telefona,

- Ime i prezime, adresu stanovanja, broj osobne iskaznice i OIB fizičke osobe, broj kontakt telefona,

- Ponuđeni iznos kupoprodajne cijene koji mora biti jednak ili veći od iznosa navedenog u predmetu ponude (početna cijena),

- Dokaz o izvršenoj uplati jamčevine na račun Bolnice ( u poziv na broj uplate, navesti OIB ponuditelja),

- Broj žiro računa odnosno tekućeg računa ponuditelja za povrat jamčevine,

Najbolja ponuda smatrati će se ponuda koja uz ispunjenje uvjeta iz nadmetanja sadrži najveći iznos ponuđene cijene.

Ukoliko 2 (dva) ponuditelja ponude isti iznos, dodatno će se provesti usmeno nadmetanje.

Ponudu s dokazima o ispunjavanju uvjeta nadmetanja dostaviti u zatvorenoj omotnici na adresu:

**DARUVARSKE TOPLICE Specijalna bolnica za medicinsku rehabilitaciju**

**43500 D A R U V A R**

**Julijev park 1**

s naznakom:

**“JAVNO NADMETANJE ZA PRODAJU RASHODOVANE OPREME, NE OTVARATI“**

**Krajnji rok za dostavu ponude je 30. studeni 2022. godine (srijeda) u 14:00 sati.**

Ponude dostavljene nakon navedenog roka neće se uzeti u razmatranje.

**5. PRIHVAĆANJE I ODBIJANJE PONUDE**

Ponuditelj zadržava pravo odbijanja svih ponuda prije njihova prihvaćanja.

**6. VRIJEME OTVARANJA PONUDA**

Ponude će se javno otvarati u prostorijama DARUVARSKE TOPLICE Specijalne bolnice za medicinsku rehabilitaciju na adresi: Daruvar, Juljev park 1, I. kat, dana **05. prosinac 2022. godine (ponedjeljak) u 12,00 sati.**

**7. DODATNO**

U početnu cijenu nadmetanja nije uračunat PDV, te će isti biti obračunat na postignutu cijenu u nadmetanju temeljem Zakona o porezu na dodanu vrijednost.

Kupljeno vozilo ponuditelj mora o svome trošku odvesti najkasnije u roku od 8 dana od dana objave odluke o odabiru najpovoljnijeg ponuditelja.

 Ravnatelj

 Ratko Vuković, univ.spec.oec.